**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 4630/2193/18.05.2018

 **PROIECT DECIZIE ETAPĂ DE ÎNCADRARE**

 **18.05.2018**

Ca urmare a solicitării de emitere a acordului de mediu adresate de **SDEE ELECTRICA DISTRIBUȚIE MUNTENIA NORD, SDEE TÂRGOVIȘTE,** cu sediul în Târgoviște, str. Calea Domnească, nr. 236, județul Dâmbovița, înregistrată la Agenția pentru Protecția Mediului (APM) Dâmbovița cu nr. 4630 din 05.04.2018, în baza Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) privind evaluarea impactului anumitor proiecte publice şi private asupra mediului si a Ordonanței de Urgenta nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare,

**Agenția pentru Protecția Mediului Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 17.05.2018, că proiectul ***Alimentare cu energie electrică loc de consum permanent, organizare de șantier în soluție definitivă pentru stație sortare agregate****,*  propus a fi amplasat în comuna Sălcioara, sat Podu Rizii, județul Dâmbovița, ***nu se supune evaluării impactului asupra mediului și nu se supune evaluării adecvate***.

 **Justificarea prezentei decizii:**

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm), Anexa nr. 2, pct. 13, lit. a;

 b) au fost realizate verificarea amplasamentului, completarea și analiza listei de control pentru etapa de încadrare, consultarea membrilor CAT in cadrul ședinței din **17.05.2018** desfășurata la sediul APM Dâmbovița;

 c) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

 d) in urma mediatizării depunerii solicitării și a deciziei etapei de încadrare nu au fost înregistrate observații, opinii sau sesizări din partea publicului.

**1. Caracteristicile proiectului**

 a) ***Mărimea proiectului***

Pentru realizarea lucrărilor de alimetare cu energie electrică sunt necesare următoarele lucrări:

* Plantare stâlp nr. 151 bis, tip SC 15015 în axul LEA 20 kv Braniște alimentată din Stația 110/20 kV Titu, pe domeniul public în fundație turnată de beton, între stâlpul nr. 151 tip SE1 și stâlpul nr. 152 tip SE 8;
* Racord electric aerian ( LEA 20 kv se va realiza cu coronament dezaxat începând de la stâlpul 1 proiectat) din stâlpul 152( existent tip SC15014), pe domeniul public, cu conductor OLAI 3x50/8mmp în lungime de aproximativ 1274 m pe 29 stâlpi noi proiectați tip SC și stâlpul 151 bis proiectat tip SC 15015;
* Stâlpul nr. 1 tip SC 15015 al LEA 20kv proiectată se va echipa cu separator tripolar tip STEP no – 24 kv, 400 A în montaj orizontal și priză de pământ cu valoarea Rpp<ohmi;
* Montare celulă aeriană de măsură pe ultimul stâlp proiectat nr. 24 tip SC 15014 echipată cu 3XTT 20/0, 1 kV, și 3xTC20/5A și contor electronic trifazat 5A/0,1 kv cu curba de sarcină în montaj indirect( stâlpul va fi prevăzut cu separator tip STEPno – 24kv, 400 A și priza de pământ cu valoarea Rpp<4 ohmi);
* Demontarea LEA 20kv existentă între stâlpii nr. 152 bis (existent) și stâlpul nr. 151 bis ( proiectat) inclusiv stâlpul nr.152 tip SE 8 cu toate echipamentele existente și predare materiale rezultate la magazia SDEE Târgoviște;

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele și mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: nu este cazul;

**2. Localizarea proiectului**

***2.1. Utilizarea existentă a terenului***: amplasamentul lucrărilor de construcții se află în intravilanul comunei Sălcioara, sat Podu Rizii, judetul Dambovita.

***2.2. Relativa abundență a resurselor din zonă***

Nu vor fi afectate existența, calitatea și capacitatea regenerativă a resurselor naturale din zonă;

***2.3. Capacitatea de absorbție a mediului***:

 a) zone umede: nu este cazul ;

 b) zone costiere: nu este cazul;

 c) zone montane si împădurite: nu este cazul;

 d) parcurile si rezervațiile naturale prin legislația in vigoare: nu este cazul;

 e) arii clasificate ca zone protejate prin legislația in vigoare: nu este cazul;

 f) zone de protecție speciala conform OUG nr. 57/2007 cu modificările si completările ulterioare, arii naturale protejate, zone de protecție sanitara si hidrogeologica: nu este cazul;

 g) arie in care standardele de calitate a mediului stabilite de legislație au fost deja depășite: nu este cazul;

 h) arii dens populate: nu este cazul;

 i) peisaj cu semnificație istorica, culturala si arheologica: nu este cazul;

**3. Caracteristicile impactului potențial**

 a) Extinderea impactului: se va limita la zona in care este amplasat proiectul.

 b) Natura transfrontiera a impactului: nu este cazul.

 c) Mărimea și complexitatea impactului: vor fi reduse in limite admisibile.

 d) Probabilitatea impactului este redusă.

 e) Durata, frecvența și reversibilitatea impactului: nu este cazul.

**Condiții de realizare a proiectului**:

**Pentru organizarea de șantier:**

- executantul lucrărilor va asigura împrejmuirea zonei de lucru cu panouri de protecție și va monta plăcute inscripționate cu denumirea lucrării, titularul acesteia și executantul lucrărilor de investiție;

- alimentarea cu motorină și lubrefianți a mașinilor și utilajelor se va efectua in spații special amenajate, pentru evitarea contaminării solului cu scurgeri accidentale;

- lucrările de întreținere si reparații pentru utilaje se va efectua numai in service-uri sau baze de producție autorizate;

- deșeurile industriale reciclabile rezultate in urma lucrărilor executate, vor fi stocate selectiv prin grija constructorului și evacuate/valorificate prin operatori economici autorizați;

- deșeurile menajere vor fi colectate în containere evacuate periodic de prestatorul de servicii de salubritate;

- la finalizarea lucrărilor se vor îndepărta toate materialele și deșeurile rezultate, terenul ocupat temporar fiind adus la starea inițială.

1. **Protecţia apelor:**

- alimentarea cu motorină, întreţinerea utilajelor şi a mijloacelor de transport se vor efectua numai în spațiile special amenajate existente.

 - la punerea in funcțiune a investiţiei nu vor fi afectat regimul de scurgere a apelor pluviale.

**2. Protecţia aerului:**

In timpul funcționarii nu vor exista emisii în atmosferă.

**3. Protecţia împotriva zgomotului şi vibraţiilor:**

 - în timpul execuţiei proiectului și funcționării *Nivelul de zgomot* continuu echivalent ponderat A (AeqT)se va încadra în limitele STAS 10009 / 2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei;

**4. Protecţia împotriva radiaţiilor:**

Nu este cazul.

**5. Protecţia solului şi a subsolului:**

In vederea diminuării impactului asupra calităţii solului în timpul implementării proiectului se vor avea în vedere următoarele măsuri:

- managementul corespunzător al deşeurilor rezultate în perioada de realizare a investiţiei;

- lucrări de refacere a suprafeței zonelor afectate.

Vor fi amenajate spaţii speciale pentru colectarea și stocarea temporară a deşeurilor (ambalaje, deşeuri metalice, deşeuri menajere), astfel încât deşeurile nu vor fi niciodată depozitate direct pe sol.

**6. Protecţia aşezărilor umane şi a altor obiective de interes public:**

- Nivelul de poluare generat de emisiile din lucrările de implementare a proiectului, se vor încadra in prevederile actelor normative in vigoare:

**7. Gospodărirea deşeurilor generate pe amplasament**

 Atât în perioada de construire cât și în cea de funcționare titularul are obligația respectării prevederilor Ordonaţei de Urgenţă a Guvernului României privind protecţia mediului nr.195/2005, aprobată cu modificări şi completări prin Legea 265/2006, cu modificările şi completările ulterioare precum și OUG nr. 68/2016 pentru modificarea și completarea Legii 211/2011 privind regimul deșeurilor.

**8. Prevederi pentru monitorizarea mediului:**

La punerea in funcțiune a instalațiilor proiectate, monitorizarea funcționarii in condiții de siguranța a investiției va fi asigurata de operatorul economic care administrează rețeaua de transport a gazelor naturale.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii .***

 ***Prezenta decizie este valabilă pe toată perioada de aplicare a proiectului.***

 ***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 Mircea Nistor

 **Şef Serviciu Avize, Acorduri, Autorizaţii,**

 Maria Morcoașe

 **Întocmit,**

 consilier Amalia Didă